open-index/open-wikipedia-markdown huggingface dataset:
נייסה

ממוזער
ה**נייסה** (בצ'כית: **Lužická Nisa**; בפולנית: **Nysa Łużycka**; בגרמנית: **Lausitzer Neiße**; בסורבית: **Łužiska Nysa**) הוא נהר שמוצאו בנובה ווס נד ניסואו (Nová Ves nad Nisou) בצ'כיה בגובה של 774 מטר. הוא זורם לאורך 54 ק"מ בתחומי צ'כיה ולאחר מכן לאורך גבול פולין-גרמניה, ונשפך לנהר האודר בגובה של 32 מטר ליד רצדורף (Ratzdorf). אורכו הכולל של הנהר הוא 252 ק"מ וגליל מימיו משתרע על פני 4,297 קמ"ר. 

לאחר מלחמת העולם השנייה היה הנהר, יחד עם האודר, לגבול בין פולין לגרמניה. 

ערים ועיירות על הנהר: 

* יבלונץ נד ניסואו, צ'כיה 
* ורטיסלביצה, צ'כיה  
* ליברץ, צ'כיה 
* זיטאו, גרמניה 
* בוגטיניה (Bogatynia), פולין 
* גרליץ, גרמניה; וזגוז'לץ, פולין  
* פיינסק (Pieńsk), פולין 
* באד מוסקאו, גרמניה; לגניצה, פולין 
* פורסט, גרמניה  
* גובין, פולין

## קישורים חיצוניים

* 

קטגוריה:צ'כיה: נהרות
קטגוריה:פולין: נהרות ונחלים
קטגוריה:גרמניה: נהרות
קטגוריה:נהרות גבול
קטגוריה:ברנדנבורג: נהרות
קטגוריה:סקסוניה: גאוגרפיה
נבחרת פפואה גינאה החדשה בכדורגל

**[[נבחרת]] [[פפואה גינאה החדשה]] ב[[כדורגל]] לגברים** שייכת לקונפדרציית הכדורגל של אוקיאניה (OFC). 

## כל [[גביע העולם בכדורגל|גביעי העולם בכדורגל]]
* עד 1994 - לא נכנסה
* 1998 - לא העפילה
* 2002 - לא נכנסה
* 2006 - לא העפילה
* 2010 - נפסלה
* 2014 עד 2026 - לא העפילה

## כל [[גביע אוקיאניה לאומות|גביעי אוקיאניה לאומות]]

:*משחקי תיקו כוללים גם משחקים שהוכרעו בבעיטות הכרעה

## מלבישות

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:פפואה גינאה החדשה: כדורגל
פפואה גינאה החדשה
הריקוד (מאטיס)

**"הריקוד"** (בצרפתית: "La Dance") הוא ציור פוביסטי מאת הצייר הצרפתי אנרי מאטיס. הוא נחשב לאחת מיצירותיו הידועות ביותר ולנקודת ציון חשובה של הקריירה של מאטיס בפיתוח האמנות המודרנית. לציור שתי גרסאות. המוקדמת יותר מוצגת כיום במוזיאון לאמנות מודרנית בניו יורק, והמאוחרת יותר מוצגת במוזיאון הארמיטאז' בסנקט פטרבורג.

בחודש מרץ, 1909, קיבל מאטיס הזמנה ליצירת תמונה זו עבור ביתו המוסקבאי של אספן האמנות הרוסי סרגיי שצ'וקין. לאחר שהזמין ציור זה, פנה שצ'וקין והזמין ממאטיס יצירה נוספת – "**[[מוזיקה (מאטיס)|מוזיקה]]**" (1910), בה מופיעות דמויות דומות המנגנות ושרות בסביבה דומה. שתי היצירות מתארות דמויות העוסקות בפעילות אמנותית וממשיכים את עיסוקו של מאטיס בתיאור הרמוני של האדם בטבע בכלל ובתיאור איקונוגרפי של אמנות הריקוד בפרט.

בציור מתוארות חמש דמויות נשיות עירומות הרוקדות במעגל באופן אקסטטי. הציור משקף את משיכתו של מאטיס לאמנות פרימיטיבית. משיכה זו מעוצבת אל דימוי מטפורי של שחרור מן התרבות. הקצביות ההמשכית של הריקוד, המתבטאת בעיצוב מעגלי וסגור, משדרת מסר של שחרור רגשי ושל הדוניזם. מבחינת עיצובו הציור מעוצב בשטיחות ובסכמאטיות בעיצוב הדמויות, בניגודיות העזה בין הדמויות לבין המרחב הכחול-ירוק הקר, ובשימוש בקווי קונטור. הסביבה בה נמצאות הדמויות מסומלת בעזרת משטחי הצב, אולם היא איננה סביבה מוחשית ובעלת מאפיינים ספציפיים.

בגרסה השנייה של הציור, המתוארכת לשנים 1909–1910, שמר מאטיס את מבנה הקומפוזיציה, אולם הפך את הצבעוניות לעזה יותר. גם בעיצוב הקונטורים ניכרת חופשיות ואקספרסיביות רבה יותר.

מאטיס עשה שימוש נוסף בקומפוזיציה זו וציטט אותה כחלק מרקע של ציורים אחרים כגון "טבע דומם עם 'הריקוד'" (1909) או "'הריקוד' עם עציץ כובע הנזיר" (1912). "הריקוד" מקושר לעיתים עם "ריקוד הנערות" מתוך היצירה המוזיקלית המודרנית "פולחן האביב" שהלחין איגור סטרוינסקי שנים ספורות לאחר מכן.

## ביקורת

הציור זכה התעניינות רבה לצד ביקורת קשה על הסגנון, שהיה שונה מסגנונו הקודם של מאטיס. התמונה מציגה דמויות מוכרות בצורה מופשטת ופרימיטיבית, הרקע מאוד דל והניגודיות בצבעים בולטת מאוד. שצ'וקין, שהזמין את היצירה לביתו קיבל אותה בחשדנות רבה וכתב לאומן "אני מוצא תמונות אלו למעניינות ומקווה לאהוב אותן בהמשך. אני בוטח בך. הקהל נגדך, אך העתיד שייך לך." עם זאת, התמונה הפכה לאחת היצירות המזוהות ביותר של מאטיס ולאחד הציורים הידועים בעולם.

## קישורים חיצוניים

* הריקוד, (הקישור אינו פעיל) אתר המוזיאון לאמנות מודרנית (באנגלית).
* הריקוד, אתר מוזיאון הארמיטאז' (באנגלית).
## הערות שוליים

קטגוריה:ציורים
קטגוריה:אנרי מאטיס
קטגוריה:פוביזם
קטגוריה:המוזיאון לאמנות מודרנית
קטגוריה:ארמיטאז': ציורים
קטגוריה:מחול
קטגוריה:ציורים משנות ה-1900
קטגוריה:נשים בציור
קטגוריה:ציורי עירום
קטגוריה:ריקוד באמנות
מיכאל לאונידאס דרטאוזוס

**מיכאל לאונידאס דרטאוזוס** (באנגלית: **Michael Leonidas Dertouzos**, ביוונית: **Μιχαήλ Λεωνίδας Δερτούζος**; 5 בנובמבר 1936, אתונה – 27 באוגוסט 2001, בוסטון) היה פרופסור במחלקות להנדסת חשמל ולמדעי המחשב ומנהל מעבדת מדעי המחשב ב-MIT בשנים 1974–2001. מעבדה זאת הייתה בחזית מהפכת המחשוב.

## ביוגרפיה
דרטאוזוס היה בוגר הקולג' של אתונה ולמד באוניברסיטת ארקנסו במסגרת תוכנית פולברייט. קיבל את תואר הדוקטור ב-MIT בשנת 1964, והצטרף לסגל המכון. מעבדת מדעי המחשב, שבראשה עמד, חידשה במגוון תחומים ובהם הצפנת RSA, גיליון אלקטרוני, ה-NuBus, X Window System, והאינטרנט. דרטאוזוס הגדיר את קונסורציום רשת האינטרנט העולמית (World Wide Web Consortium) ומעבדת מדעי המחשב ב-MIT היא הבית של הקונסורציום. תמך בפרויקט GNU ובמוסד לתוכנה חופשית (Free Software Foundation).

ב-1968 יסד את קומפיוטק (Computek), חברה שיצרה מסופים גרפיים חכמים בתחילת שנות ה-70 של המאה העשרים. במינהל של הנשיא ג'ימי קרטר היה היושב ראש של קבוצת ייעוץ בנושא מערכות מידע. בשנת 1995 היה חבר במשלחת של ארצות הברית בוועידת ה-G7 בנושא חברת המידע ובשנת 1998 היה יושב ראש משותף של הפורום הכלכלי בדבוס שבשווייץ בנושא חברת הרשת.

עסק בעתידנות ועבד כדי להפוך את התחזיות שלו למציאות. בשנת 1976 חזה את תופעת המחשב האישי ואחר כך את מהפכת המידע. היה חסיד דרך השימוש במחשבים בדומה לדרך בה משתמשים בהם היום מתוך מחשבה שהשימוש בהם יהיה קל וטבעי כמו השימוש באוויר לנשימה. בשנת 1997 כתב בכתב העת סיינטיפיק אמריקן שעשינו טעות לפני 300 שנה כאשר הפרדנו טכנולוגיה מהומניות ועכשיו הזמן לשים את שניהם יחד בחזרה.

דרטאוזוס היה בעל אזרחות כפולה: אמריקאית ואירופית. הוא נקבר באתונה, יוון.

## לקריאה נוספת

* Dertouzos, **The Unfinished Revolution: Human-Centered Computers and What They Can Do For Us**, 2001, .
* Dertouzos, **What Will Be: How the New World of Information Will Change Our Lives**, 1997, .
* K. Warwick **"Scrubbing the future clean", Review of 'What will be' by Michael Dertouzos**, New Scientist, p. 44, 9th August 1997
* "**Communications, Computers and Networks**", in Scientific American Special Issue on Communications, Computers, and Networks, September, 1991
* **Made in America: Regaining the Productive Edge**, 1989, .


## קישורים חיצוניים

* העמיתים מ-MIT משתתפים בהלוויה של דרטאוזוס
* ראיון שערך ארטור נורברג עם דרטאוזוס
* מיכאל דרטאוזוס באתר קורצויל נט
* 

קטגוריה:ערכים שבהם תבנית בריטניקה אינה מתאימה
קטגוריה:בוגרי אוניברסיטת ארקנסו
קטגוריה:בעלי תואר דוקטור מהמכון הטכנולוגי של מסצ'וסטס
קטגוריה:עתידנים אמריקאים
קטגוריה:מדעני מחשב אמריקאים
קטגוריה:חלוצי האינטרנט
קטגוריה:מהגרים מיוון לארצות הברית
קטגוריה:אמריקאים שנולדו ב-1936
קטגוריה:אמריקאים שנפטרו ב-2001
הסוד של אי הקופים

**The Secret of Monkey Island** (בתרגום חופשי לעברית: **הסוד של אי הקופים**) הוא משחק הרפתקאות שפותח ופורסם על ידי חברת Lucasfilm (שנקראת נכון לשנת 2012 Lucas Arts) המשחק נוצר בשנת 1988 על ידי רון גילברט, שעיצב אותו עם טים שייפר ודייב גרוסמן. האווירה התבססה על מתקן השעשועים שודדי הקאריביים הנמצא בפארק דיסנילנד. הסוד של אי הקופים היה המשחק החמישי המשתמש במנוע SCUMM, אשר כלל ממשק ידידותי יותר למשתמש ביחס למשחקים בזמנו.
המבקרים שיבחו את הסוד של אי הקופים על ההומור שלו, השמע שבו, והמשחקיות, מה שגרם לכך שיצאו לו משחקי המשך, ואף בשנת 2009, יצאה למשחק מהדורה מיוחדת אשר כללה איכות משופרת, דיבוב מלא ואפשרות למעבר למנוע של המשחק המקורי בלחיצת כפתור. המשחק קיבל ביקורות חיוביות בעיתונות המשחקים ברחבי העולם.

## משחקיות
הסוד של אי הקופים הוא משחק הרפתקאות דו־ממדי בגוף שלישי. הממשק של המשחק הוא "הצבע והקלק" - בצד התחתון של המשחק ישנו סרגל כלים ובו מספר פעלים (לדוגמה, "דבר" ו"קח"). השחקן בוחר אחד מן הפעלים עם העכבר, לוחץ על עצם כלשהו במסך והדמות עליה השחקן שולט, גייבראש, עושה את הפעולה עם העצם. למשל, כאשר השחקן לוחץ על "קח" ואז על פנס, הדמות לוקחת את הפנס. המשחק הוא החמישי ממשחקי לוקאס ארטס שמשתמש במנוע SCUMM. הוא מאופיין בכך שאי־אפשר למות או להיתקע בו (חוץ מסצנה אחת שבה גייבראש נמצא במים, אם הוא לא יוצא מהמים תוך 10 דקות הוא מת, ואז השחקן יכול לחזור לתחילת הסצנה).

## תקציר העלילה
**[[גייבראש ת'ריפווד]]** מגיע לאי הבדיוני Mêlée Island ובמטרה להיות פיראט. הוא נפגש עם מועצת הפירטים, שלושה שודדים שיכורים, אשר מודעים לו שעליו לעמוד בשלושה אתגרים בשביל להיות פיראט: לחימה, גנבה ומציאת אוצרות. במהלך שלשת האתגרים האלו גייבראש מצליח להסתבך עם השריף של האי ולהתאהב במושלת האי איילן מרלי. לאחר שגייבראש מבצע את האתגרים בהצלחה, לה צ'אק (שהוא היריב של גייבראש לאורך כל סדרת המשחקים), שהוא רוח רפאים של אחד מגדולים והאכזרים שבשודדי הים, חוטף את המושלת אליין ל"אי הקופים" במטרה לשאת אותה לאישה. גייבראש לוקח מספר אנשים ושט איתם לאי הקופים המסתורי. באי הקופים גייבראש נפגש עם שלושה קניבלים צמחונים אשר נותנים לו שיקוי (בירה שחורה) אשר יכול להרוס רוחות רפאים. כשגייבראש מגיע לספינה של לה צ'אק, הוא מגלה שהוא נסע עם אליין בחזרה לאי Mêlée Island, בשביל להתחתן איתה בכנסייה. גייבראש חוזר לאי ופורץ לכנסייה בשביל לעצור את הטקס. לה צ'אק וגייבראש נלחמים עד שגייבראש מצליח להשפריץ על לה צ'אק בירה שחורה ולחסל אותו. המשחק נגמר כשגייבראש ואיילן מביטים בשקיעה.

## ראו גם
* לוקאס ארטס
* אי הקופים

## קישורים חיצוניים
* 
* 

קטגוריה:משחקי הרפתקה ממוחשבים
קטגוריה:משחקי מחשב
קטגוריה:משחקי וידאו משנת 1990
קטגוריה:משחקי וידאו משנת 2009
קטגוריה:סדרות משחקי וידאו
קטגוריה:משחקי DOS
קטגוריה:משחקי לוקאס ארטס
קטגוריה:משחקי הרפתקאות גרפיים מסוג הצבע והקלק
קטגוריה:משחקי וידאו שפותחו בארצות הברית
קטגוריה:משחקי iOS
אי הקופים 2: נקמתו של לה צ'אק

**אי הקופים 2: נקמתו של לה צ'אק** הוא משחק הרפתקה שפותח ופורסם על ידי LucasArts ב 1991. זה היה המשחק השני בסדרת אי הקופים, שיצא בעקבות הסוד של אי הקופים, והמשחק השישי של LucasArts שהשתמש במנוע SCUMM. בנוסף היה זה המשחק הראשון שהשתמש במערכת הקול iMUSE.
הסיפור מרכזי של המשחק הוא על אדם אשר שואף להיות פירט בשם גייבראש ת'ריפווד. לאחר שהביס לה צ'אק הרוח פירט בסוד של אי הקופים, ההמשך כולל ניסיונות של גייבראש למצוא את האוצר המסתורי, ולזכות בחזרה באהבה של איליין.

ימין|ממוזער|250px|השינוי הבולט ביותר בין מהדורה מיוחדת (למטה) לעומת המשחק המקורי(למעלה) היא הגרפיקה החדשה ששופרה.

## ראו גם
* לוקאס ארטס
* אי הקופים (סדרת משחקים)

## קישורים חיצוניים
* 
*אי הקופים 2: נקמתו של לה צ'אק, באתר מסע אל העבר
* 

קטגוריה:משחקי הרפתקה ממוחשבים
קטגוריה:משחקי וידאו משנת 1991
קטגוריה:משחקי וידאו משנת 2010
קטגוריה:סדרות משחקי וידאו
קטגוריה:משחקי DOS
קטגוריה:אי הקופים
קטגוריה:משחקי לוקאס ארטס
קטגוריה:משחקי הרפתקאות גרפיים מסוג הצבע והקלק
קטגוריה:משחקי וידאו שפותחו בארצות הברית
קטגוריה:משחקי iOS
אי הקופים 3: קללת אי הקופים

**אי הקופים 3: קללת אי הקופים** הוא משחק הרפתקה שפותח והופץ על ידי לוקאס ארטס בשנת 1997 והוא המשחק השלישי בסדרת משחקי אי הקופים. זה המשחק ה-12 והאחרון מבית לוקאס ארטס שהשתמש במנוע ה-SCUMM, ששודרג למנוע GrimE במשחק הבא בסדרה.

המשחק ממשיך בעלילותיו של גייבראש ת'ריפווד המנסה לבטל קללה על אהובתו איליין מארלי.

## קישורים חיצוניים

קטגוריה:משחקי הרפתקה ממוחשבים
קטגוריה:משחקי וידאו משנת 1997
קטגוריה:אי הקופים
קטגוריה:משחקי לוקאס ארטס
קטגוריה:משחקי הרפתקאות גרפיים מסוג הצבע והקלק
קטגוריה:משחקי וידאו שפותחו בארצות הברית
רקראטיבו ולבה

**ריאל קלוב רקראטיבו דה ולבה** (ספרדית: **Real Club Recreativo de Huelva**) הוא מועדון כדורגל מהעיר ולבה. רקראטיבו ולבה, שהוקם ב-1889, הוא המועדון הראשון בספרד. המועדון שיחק ברוב השנים בליגה הספרדית השנייה ובליגה הספרדית השלישית למעט מס' עונות בודדות בליגת העל הספרדית, בעונת 1978/1979, בעונת 2002/2003, ומעונת 2006/2007 ועד עונת 2008/2009.

## קישורים חיצוניים

* 

קטגוריה:קבוצות כדורגל ספרדיות
קטגוריה:קבוצות כדורגל שהוקמו ב-1889
קטגוריה:אנדלוסיה: ספורט
אי הקופים 4: הבריחה מאי הקופים

**אי הקופים 4: הבריחה מאי הקופים** (באנגלית: **Escape from Monkey Island**) הוא משחק הרפתקה שפותח והופץ על ידי לוקאס ארטס בשנת 2000 והוא המשחק הרביעי בסדרת משחקי אי הקופים. זה המשחק השני והאחרון מבית לוקאס ארטס שהשתמש במנוע ה-GrimE, אחרי גרים פנדנגו.

## תקציר העלילה

המשחק מתחיל כש**[[גייבראש ת'ריפווד]]** ו**איליין מארלי** שהתחתנו חוזרים לאי מיילי. מכיוון שנעדרו הרבה זמן הם נחשבים למתים והולכות להתקיים בחירות לתפקיד המושל. בעוד איליין רצה בבחירות, גייבראש יוצא לאי לוקה כדי לפגוש את עורכי הדין של איליין ולהביא את הירושה המשפחתית.
באי הוא מופלל בשדידת בנק ויוצא לטהר את שמו. באי הוא פוגש את **אוזיי מנדרול** איש עסקים מאוסטרליה שרוצה לסלק את הפיראטים מהאיים הקריביים. גייבראש מצליח לטהר את שמו ולחזור לאי מיילי עם הירושה המשפחתית.
כשהוא חוזר הוא ואיליין מגלים ש**לה צ'אק** חי והוא זה שרוצה להתמנות לתפקיד המושל. גייבראש לומד על כוח וודו חזק
בשם The Ultimate Insult (ההעלבה האולטמטיבית) שמורכב מגביע מוזהב, ספל כסף עם פרצוף של קוף וכובע פיראטי בצבע ברונזה שאותם ניתן למצוא באי ג'מבליה.
גייבראש מגיע לאי ג'מבליה, שם כדי למצוא את החלקים הוא נאלץ לפוצץ סלעים כדי למצוא את הכובע, לגנוב את ספל כסף ממסעדה ולהשתתף בתחרות צלילה כדי לזכות בגביע הזהב.
גייבראש מצליח וחוזר לאי מיילי רק כדי לגלות שלה צ'אק ואוזיי השתלטו על האחוזה, גונבים ממנו את החלקים וזורקים אותו באי הקופים.
גייבראש מנסה להימלט מאי הקופים ובדרך הוא לומד ש**הרמן ט'ובראט** (הנווד של האי) הוא בעצם סבה האבוד של איליין שאיבד את הזיכרון לפני 20 שנה והוא בעצם מי שסיפר לאוזיי על הסוד של The Ultimate Insult. באי הוא גם פוגש את הנסיך **ג'וג'ו**
קוף שיכול לדבר. ג'וג'ו מלמד את גייבראש על "מנקי קומבאט" (פארודיה על מורטל קומבט).
באי גייבראש מגלה את הסוד האמיתי של אי הקופים: מתחת לראשי הקוף הענקים מסתתר רובוט ענק שמופעל על ידי קופים. גייבראש, ג'וג'ו
והוראשיו מארלי (שמו האמיתי של הרמן) יוצאים עם הרובוט לעצור את אוזי ולה צ'אק. באי מיילי הם מביסים אותם בקרב 
"מנקי קומבאט". לאחר הקרב חוזר הוראשיו לתפקיד המושל של האיי מיילי וגייבראש ואיליין יוצאים להרפתקה חדשה.

## קישורים חיצוניים
* 
* 

קטגוריה:משחקי הרפתקה ממוחשבים
קטגוריה:משחקי וידאו משנת 2000
קטגוריה:משחקי פלייסטיישן 2
קטגוריה:אי הקופים
קטגוריה:משחקי לוקאס ארטס
קטגוריה:משחקי וידאו שפותחו בארצות הברית
מאלגה (כדורגל)

**מועדון הכדורגל מאלגה** (בספרדית: **Málaga Club de Fútbol**) הוא מועדון כדורגל ספרדי מהעיר מאלגה. בעלי המועדון הוא המשקיע הקטרי שייח עבדאללה בן נאסר בן עבדאללה בן אחמד אאל ת'אני.

הישג השיא של הקבוצה בליגה הספרדית היה בעונת 2011/2012 בה סיימה במקום הרביעי והעפילה לליגת האלופות שם הגיעה עד לשלב רבע הגמר בו הודחה על ידי בורוסיה דורטמונד תחת המאמן הצ'יליאני מנואל פלגריני. הישג השיא של הקבוצה בגביע הספרדי היה בעונת 1972/1973 בה הגיעה לשלב חצי הגמר שם הפסידה לקבוצת אתלטיק בילבאו. בעונת 2017/2018 מלאגה ירדה לליגה הספרדית השנייה לאחר 10 עונות רצופות בליגה הספרדית הבכירה. בתום עונת 2022/2023 ירדה הקבוצה לליגה השלישית. כעבור עונה אחת חזרה לליגה הספרדית השנייה לאחר שגברה במשחקי הפלייאוף על ז'ימנסטיק טרגונה.

## היסטוריה

### מועדון אתלטיקו מאלאגואנו
שורשי מועדון הכדורגל של מלאגה מתחילים ב-CD מלאגה (CD Málaga), קבוצת כדורגל שנוסדה בשנת 1904. בשנת 1948, במטרה להקים קבוצת בת (קבוצת מילואים) של CD מלאגה, קבוצת אתלטיקו מלאגה (Club Atlético Malagueño) התאחדה עם CD סנטו טומאס.

בעונת 60–1959 נוצר סיבוך, כאשר שתי הקבוצות (מלאגה הראשית והבת) מצאו את עצמן יחד בליגה השלישית (Tercera División) בעקבות ירידת הליגה של מלאגה (הראשית). כיוון שקבוצת בת אמורה לרדת לליגות אזוריות, נפרדו שתי הקבוצות רשמית ומלאגה (הבת) הפכה למועדון עצמאי תחת ההתאחדות הספרדית לכדורגל. צעד זה אפשר לה הישרדות בעוד מלאגה הראשית הפסיקה פעילותה.

### הנפילה הכלכלית
הצלחתה של מלאגה בתחילת שנות ה-2010 התבססה במידה רבה על ההשקעות הכבדות של הבעלים, שייח' עבדאללה בן נאסר אל-תאני. שאיפתו של אל-תאני לבנות קבוצת-על באמצעות הון עתק בלבד, התנגשה עם מספר גורמים משמעותיים שהובילו בסופו של דבר לנפילת המועדון.

יישום תקנות אופ"א לתחרות כלכלית הוגנת החדשות היווה מכה קשה ראשונה עבור מלאגה. איסור השתתפותה בליגה האירופית חשף את חוסר יעילותה של אסטרטגיית "הון עתק" ככלי בלעדי להצלחה. במקביל, התגלגלו קשיים משמעותיים מחוץ למגרש הכדורגל. תוכנית פיתוח יקרה של מרינה במרבייה, עיירת נופש פופולרית, נכשלה נחרצות. תוכנית זו, שהובטחה להניב רווחים אדירים, התגלתה ככישלון חרוץ, תוך הסתבכות בקשיים כלכליים ובסכסוכים משפטיים.

ניהול כושל מצד אל-תאני החמיר עוד יותר את המצב. חוסר יכולתו לעמוד בהתחייבויות, שימוש לא תקין בכספים והיעדרות הולכת וגוברת מהמועדון תרמו רבות לקריסת המערכת. כתוצאה מכך, מלאגה נשרה מהליגה הספרדית (לה ליגה) לליגה השנייה בשנת 2018 עקב חובות עתק. שנתיים לאחר מכן, בית משפט הדיח את אל-תאני מתפקיד נשיא המועדון.

ניסיונות לייצב את המצב הכלכלי של מלאגה לאחר הדחתו של אל-תאני זכו להצלחה חלקית. עם זאת, הצד המקצועי של הקבוצה ממשיך לסבול מחוסר יציבות. שאיפתו של אל-תאני לבנות אימפריית כדורגל באמצעות הון עתק בלבד התנפצה, ומלאגה נותרה להתמודד עם ההשלכות הקשות של נפילתה הכלכלית.

## סגל שחקנים
נכון ל-20 בספטמבר 2025

 

 

 (קפטן)

 (בהשאלה מסלטה ויגו)

 
 

 

## תארים והישגים
* **גביע נשיא הפדרציה**:
** זכייה (1): 1940
* **[[גביע הפדרציה הספרדית]]**:
** זכייה (1): 1947
* **[[גביע האינטרטוטו]]**:
** זכייה (1): 2002
* **[[ליגת האלופות]]**:
** רבע גמר (1): 2012/2013
* **[[גביע אופ"א]]**:
** רבע גמר (1): 2002/2003

## קישורים חיצוניים

* 

* 

## הערות שוליים

*
קטגוריה:קבוצות כדורגל ספרדיות
קטגוריה:מאלגה: ספורט
קטגוריה:קבוצות כדורגל שהוקמו ב-1904
נומנסיה

**קלוב דפורטיבו נומנסיה דה סוריה** (ספרדית: **Club Deportivo Numancia de Soria**) הוא מועדון כדורגל ספרדי מהעיר סוריה. המועדון שיחק מאז 1945 ברוב השנים בליגה הספרדית הרביעית. 

בסוף עונת 1998/1999 עלה בפעם הראשונה לליגת העל הספרדית ושיחק במשך 2 עונות עד עונת 2000/2001 שבסיומה ירד לליגה הספרדית השנייה. המועדון שיחק בליגה הספרדית השנייה במשך 3 עונות עד עונת 2003/2004 שבסיומה עלה בפעם השנייה לליגת העל הספרדית. לאחר עונה אחת המועדון ירד שוב לליגה הספרדית השנייה. המועדון שיחק 3 עונות בליגה השנייה ועלה פעם נוספת לליגת העל בעונת 2008/2009. בסוף העונה המועדון ירד שוב לליגה השנייה. בסיום עונת 2019/2020 לליגה השלישית. שנה מאוחר יותר רשמה נומנסיה ירידת ליגה שנייה ברציפות אל הליגה הרביעית לראשונה מזה 32 שנים.

## קישורים חיצוניים

* 

*
קטגוריה:קבוצות כדורגל ספרדיות
קטגוריה:קסטיליה ולאון: ספורט
קטגוריה:קבוצות כדורגל שהוקמו ב-1945
קטלוג ציבורי מקוון

**קטלוג ציבורי מקוון** (בראשי תיבות בעברית: **קצ"מ**, ובאנגלית: **OPAC**) הוא קטלוג ספרייה ממוחשב מקוון. צוות הספרייה וציבור הקוראים יכולים לגשת למידע באמצעות המחשבים בספרייה או בגישה מרחוק, באמצעות האינטרנט.

הקטלוג הממוחשב החליף את הכרטיסיות בספריות רבות החל משנות ה-70 של המאה ה-20, והיה בעל ממשק משתמש טקסטואלי - דבר שהצריך ידיעה של פקודות חיפוש ייעודיות. מאז אמצע שנות ה-90, בתהליך הדרגתי, הותאם ממשק המשתמש של הקטלוגים המקוונים ל"מראה אינטרנטי", והפך נגיש דרך דפדפן אינטרנט.

בישראל קיים קטלוג ציבורי מקוון בספרייה הלאומית, בספריות אוניברסיטאיות, וכן בספריות ציבוריות.

## ראו גם
* אלף (תוכנה)

## קישורים חיצוניים

* הקטלוג המאוחד של הספריות האקדמיות בישראל, גרסה חדשה
* הקטלוג המאוחד לכתבי-עת של הספריות האקדמיות בישראל
* הקטלוג המאוחד לכתבי-עת אלקטרוניים של הספריות האקדמיות בישראל
* קטלוג הספרים הישראלי של המרכז לספריות וספרות בישראל משמש כמקור ידע השוקד על פיתוח וייעול כלי עזר לספריות הציבוריות בישראל.
* 

## הערות שוליים

קטגוריה:מערכות מידע ספרייתיות
קטגוריה:אתרי אינטרנט
קטגוריה:קיטלוג (ספרנות)
בית ספר שדה כפר עציון

שמאל|ממוזער|250px|גן ארכאולוגי, בחזית מבנה בית ספר שדה כפר עציון.
**[[בית ספר שדה]] כפר עציון** נמצא ביישוב כפר עציון. בית הספר עוסק בהדרכות טיולים בכל מרחב גוש עציון, הרי יהודה, ירושלים, מדבר יהודה ושפלת יהודה והנגב.

בית-ספר שדה כפר-עציון נוסד סמוך לחידוש היישוב היהודי בגוש-עציון, מיד לאחר מלחמת ששת הימים, בשיתוף החברה להגנת הטבע ביוזמתו של יהושע כהן משדה בוקר. נכון לשנת 2008, ההדרכה שמעניק בית הספר היא בשיתוף עם החברה להגנת הטבע אך האכסניה היא עצמאית.

בית הספר עורך סדרה של טיולים על הקשר בין ארץ ישראל לבין התנ"ך: נושאי הלימוד: מראשית ממלכת ישראל המאוחדת עד שתי מדינות לעם אחד, לטייל עם התנ"ך - תקופת הממלכה המאוחדת, " קום התהלך בארץ" - בארץ יהודה, סיור לאור המקורות, סדרת סיורים בארץ יהודה, סיורים בעקבות חידושים בארכאולוגיה של ארץ ישראל, חוג אלונים לחובבי בוטניקה וטיול מאורגן בשביל ישראל.

פעילויות מיוחדות לנוער נערכות תוך הפרדה בין בנים לבין בנות. פעילויות אלו כוללות מסעות נודדים לשלושה ימים מכפר עציון לירושלים, לשפלת יהודה ולסיירים: גלישות וסיורי מערות.

סדרה של מחנות למבוגרים ולנערים לשם ביצוע חפירות ארכאולוגיות באתר "ח'רבת ג'ומג'ום" מימי מרד בר כוכבא בהדרכת ארכאולוג מאוניברסיטת בר-אילן.

בית הספר מתמחה בין היתר בטיולים לעבר הירדן המזרחי. במסגרת בית הספר נערכו השתלמות למדריכי טיולים, מורי-דרך וחובבי ידיעת הארץ, וכן טיול אל קניוני מואב - נחל ארנון ונחל זרד. כן נערך מסע ג'יפים בדרום ירדן: עקבה, ואדי ראם, פטרה וואדי נמלה בדרך הבשמים.

במרוצת השנה נערכים קורסים, הכוללים בין שמונה ל-20 סיורים, בנושאים: לטייל עם התנ"ך, מדינה קמה בסערת מלחמה, בוטניקה ברחבי ארץ יהודה, אתרים ארכאולוגיים חדשים, סיורים למטיבי-לכת ולאור מקורות בתולדות העם והארץ.

בית-הספר מקיים אכסניה בעלת 30 חדרים ומתאימה לאירוח של עד-150 איש. בנוסף קיימים במקום "מאהל בדואי", חדר אוכל ברמות כשרות שונות, מתקני ספורט ופנאי ואולם הרצאות.

## לקריאה נוספת
* יפעת ארליך, **חוזרים לשטח**, נקודה, יוני 2008

## קישורים חיצוניים
* 
* 40 שנה לבית ספר שדה, באתר יוטיוב
* 

כפר עציון, בית ספר שדה
קטגוריה:גוש עציון: מוסדות חינוך
קטגוריה:כפר עציון
קטגוריה:זוכי פרס אגרסט
רג'ינה קלצ'ו

**רג'ינה קלצ'ו SpA** (באיטלקית: **Reggina Calcio**) הוא מועדון כדורגל מהעיר רג'ו די קלבריה. המועדון הוקם בשנת 1914 כאשר שמו היה **רג'ו קלבריה** ובשנת 1986 הוקם מחדש ושמו שונה לרג'ינה קלצ'ו. המועדון משחק בליגה האיטלקית הרביעית.

בסוף עונת 2008/2009 ירד מליגת העל האיטלקית לליגה האיטלקית השנייה
ובסוף עונת 2013/2014 ירד מהליגה האיטלקית השנייה לליגה האיטלקית השלישית. בסוף עונת 2019/20 שב לליגה האיטלקית השנייה.

## קישורים חיצוניים

* 

קטגוריה:קבוצות כדורגל איטלקיות
קטגוריה:קלבריה
קטגוריה:קבוצות כדורגל שהוקמו ב-1914
קטגוריה:קבוצות כדורגל שהוקמו ב-1986
נבחרת איי הבתולה של ארצות הברית בכדורגל

**נבחרת איי הבתולה של ארצות הברית בכדורגל** (באנגלית: **United States Virgin Islands national soccer team**) היא נבחרת הכדורגל הלאומית של איי הבתולה של ארצות הברית.

נבחרת זו נחשבת לאחת הנבחרות החלשות בעולם.  האצטדיון שבה היא משחקת הנבחרת נקרא ליונל רוברטס פארק.  

## כל [[גביע העולם בכדורגל|גביעי העולם]]
*1930 עד 1998 - לא נכנסה
*2002 עד 2026 - לא העפילה

## [[גביע הזהב של CONCACAF]]
*1991 עד 1998 - לא נכנסה
*2002 עד 2007 - לא העפילה
*2009 עד 2013 - לא השתתפה
*2015 עד 2025 - לא העפילה

## [[ליגת האומות של CONCACAF]]

:*משחקי תיקו כוללים גם משחקים שהוכרעו בבעיטות הכרעה

## קישורים חיצוניים
* 

## הערות שוליים

קטגוריה:איי הבתולה של ארצות הברית: כדורגל
איי הבתולה של ארצות הברית
צבי חשין

**צבי חשין** (Hashin; 24 ביוני 1929 – 29 באוקטובר 2017) היה פרופסור להנדסה וחתן פרס ישראל לשנת 2007.

## ביוגרפיה
חשין נולד בדנציג שבגרמניה, ובשנת 1936, בעקבות התגברות הנאציזם, עלה עם משפחתו לארץ ישראל והתיישב עמה בחיפה. בנעוריו הצטרף לארגון "ההגנה", וב-1947, בסיום לימודיו התיכוניים בתיכון חוגים, הצטרף למשטרת היישוב היהודית. עם הקמת צה"ל צורף חשין לחטיבה 7, עמה לחם במלחמת העצמאות. בסיום שירותו הוא החל בלימודי הנדסה בטכניון, ובשנת 1955 סיים לימודי תואר שני בהנדסה אזרחית ובמכניקה. בשנת 1957 הוכתר בתואר דוקטור מהסורבון.

במהלך לימודיו לתואר שני, תחת הנחייתו של מרכוס ריינר, הסתייע בידו של חשין לפתח את עבודתו של אלברט איינשטיין ולהסב את שיטתו לחישוב צמיגות של תרחיפים עבור חישוב אלסטיות של מוצקים מורכבים. בסורבון למד חשין שנתיים, במהלכן פותחו על ידו שיטות ספורות לחיזוק גשרים. לאחר הסמכתו לדוקטורט הוא שב לישראל ועבד כמרצה במחלקה למכניקה של הטכניון. בשנת 1959 עזב חשין לארצות הברית, עבד כחוקר באוניברסיטת הרווארד ופיתח מודל מתמטי לחישוב תכונות פיזיקליות של חומרים מרוכבים. בעקבות הצלחתו הוצעה לו משרת פרופסור בבית הספר להנדסה מכנית באוניברסיטת פנסילבניה, בה הוא עבד בשנים 1960–1971. במהלך תקופה זו עבד חשין עם שמואל שטריקמן ומחקרם המשותף בנושא חישוב אלסטיות של חומרים מרוכבים, שפורסם בשנת 1963, נבחר בשנת 2000 לאחת ממאה העבודות החשובות במכניקה במאה העשרים.

בשנת 1971 שב חשין לטכניון, בדרג פרופסור, אך בשנת 1973 הוא נענה להזמנת אוניברסיטת תל אביב לייסד בתחומיה את המחלקה למכניקה, חומרים ומבנים. בשנים 1973–1977, ובשנית בין 1979–1981, עמד חשין בראש המחלקה. עבודתו באוניברסיטה נמשכה עד צאתו לגמלאות, בשנת 1997, ובמהלך השנים הוא הוזמן כפרופסור אורח לאוניברסיטת פנסילבניה (1977–1979, 1989–1992), לבית הספר הפוליטכני בצרפת (1992, 1997), לאוניברסיטת ברקלי (1994) ולאוניברסיטת קיימברידג' (1996). בשנים 1980–1999 היה חשין מופקד הקתדרה על שם נתן קמינגס למכניקת מוצקים. כמו כן הוא עבד כחוקר עבור הצי האמריקני, חיל האוויר האמריקני וסוכנות החלל האמריקנית (בין 1961 - 1996, לסירוגין) ועבור רפאל. נוסף לכך הוא כיהן כנשיא החברה הישראלית למכניקה תאורטית ויישומית (1976–1993) והיה חבר האספה הכללית של האיגוד הבינלאומי למכניקה תאורטית ויישומית.

חשין זכה בפרס לנדאו (1972), בפרס ישראל להנדסה (2007), ובמדליית בנג'מין פרנקלין בתחום הנדסת מכונות לשנת 2012 על עבודתו בתחום החומרים המרוכבים. בשנת 1984 הנפיקה אוניברסיטת דלאוור מדליה על הצטיינות בחומרים מרוכבים הנושאת את דיוקנו.

נפטר באוקטובר 2017, בגיל 88.

## לקריאה נוספת

* "Hashin, Zvi", *Who's who in Israel and in the work for Israel abroad*, 1978, p. 173.


## קישורים חיצוניים
* 
* עמוד הבית של פרופ' חשין באוניברסיטת תל אביב
* 
* 

## הערות שוליים

קטגוריה:סגל הטכניון: הנדסת מכונות
קטגוריה:סגל אוניברסיטת תל אביב: הנדסה מכנית
קטגוריה:מהנדסים ישראלים
קטגוריה:זוכי פרס ישראל להנדסה
קטגוריה:זוכי מדליית בנג'מין פרנקלין
קטגוריה:ישראלים ילידי גרמניה
קטגוריה:בוגרי תיכון חוגים
קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מאוניברסיטת פריז
קטגוריה:אישים הקבורים בהרצליה
קטגוריה:חיילי חטיבה 7 במלחמת העצמאות
קטגוריה:ישראלים שנולדו ב-1929
קטגוריה:ישראלים שנפטרו ב-2017
I'm Your Man

**I'm Your Man** (בעברית: **אני הגבר שלך**) הוא אלבום של זמר-יוצר הקנדי לאונרד כהן, שיצא לאור בפברואר 1988.

האלבום נחשב לאלבום קאמבק ולנקודת מפנה מוזיקלית של כהן, לאחר הכישלון המסחרי של אלבומו הקודם, "Various Positions". עם זאת, כיום חלק משירי "Various Positions" נחשבים לבין הטובים והמצליחים שבשיריו של כהן, ולכן יש שאינם רואים ב- "I'm Your Man" מהפכה מוזיקלית מצד כהן.

כמו כן, זה נחשב אלבום מודרני של כהן, כששירים מתוך האלבום הופקו בהפקת סינת'-פופ.

את שירי האלבום כתב כהן בפריז, שם התגורר באותה תקופה.

## רשימת השירים

## קישורים חיצוניים

* מילות שירי האלבום ודגימות מהם

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי לאונרד כהן
קטגוריה:אלבומים באנגלית
קטגוריה:אלבומי אלקטרופופ
קטגוריה:אלבומי חברת קולומביה רקורדס
פיגוע דריסה

[ממוזער|שמאל|250px|היעה האופני ששימש לפיגוע הדריסה בירושלים ב-[2 ביולי 2008]]
ממוזער|שמאל|250px|אוטובוס שהתהפך במהלך פיגוע דריסה בירושלים ב-4 באוגוסט 2014
ממוזער|250px|מחסום כנגד פיגועי דריסה שהוצב בתחנת אוטובוס בעכו, סמוך לתחנת הרכבת, סתיו 2014.
**פיגוע דריסה** הוא פיגוע המתבצע באמצעות כלי רכב, המשמש לדריסתם של אנשים הנקרים בדרכו.

בניגוד לפיגועים אחרים, כגון פיגוע ירי או פיגוע התאבדות, המצריכים ציוד מיוחד והתארגנות, פיגוע דריסה מצריך כלי רכב, שאותו קל להשיג. לפיכך פיגוע דריסה נערך פעמים רבות ביוזמה אישית של המחבל, ללא ארגון שסייע לו בעריכת הפיגוע.

לעיתים נדרשת הכרעה של בית המשפט, האם מדובר בפיגוע דריסה, או שהייתה זו תאונת דרכים.

## רקע
פיגועי דריסה הפכו בשנים האחרונות לשיטה נפוצה של טרור, במיוחד בערים צפופות שבהן קיימת תנועה רגלית ערה. קלות הביצוע היחסית – השגת רכב רגיל, חוסר צורך באימונים או בהשגת נשק – הופכת את השיטה נגישה למפגעים בודדים, לעיתים במסגרת טרור בודדים.

השיטה זכתה לעידוד מצד גורמי טרור שונים, ובמיוחד המדינה האסלאמית (דאעש), שקראה למאמיניה לבצע פיגועים במערב בכל אמצעי אפשרי, כולל שימוש ברכב.

## פיגועי דריסה בישראל

בישראל נערכים פיגועי דריסה על ידי פלסטינים, בהיקף מצומצם יחסית לשיטות טרור אחרות. בעקבות פיגוע הדריסה בצומת אזור ב-14 בפברואר 2001 מוגנו רבות מהטרמפיאדות, באמצעות גדר המפרידה בינן ובין הכביש, כך שאי אפשר לפגוע בממתינים בטרמפיאדה.

נכון לשנים האחרונות, התרחשו בישראל למעלה מ-50 פיגועי דריסה, שבהם נרצחו מעל 40 בני אדם, מאז קום המדינה.

## פיגועי דריסה באירופה
רשימת פיגועי דריסה:
* פיגוע הדריסה בניס אירע ב-14 ביולי 2016 במהלך חגיגות יום הבסטיליה, ובו נדרסו למוות 84 אנשים ונפצעו 434.
* פיגוע הדריסה בברלין אירע ב-19 בדצמבר 2016 בשוק חג המולד בעיר, ובו נדרסו למוות 12 בני אדם ונפצעו 48.
* הפיגוע בגשר ווסטמינסטר במרץ 2017, בו נדרסו למוות 5 ונפצעו כחמישים בני אדם.
* פיגוע דריסה בסטוקהולם באפריל 2017, בו נרצחו 5 בני אדם ו-15 נפצעו.
* פיגוע הדריסה בגשר לונדון ביוני 2017, בו נרצחו 8 בני אדם ונפצעו עשרות.
* פיגוע הדריסה בברצלונה באוגוסט 2017, בו נרצחו 14 בני אדם ונפצעו כ-100.

## פיגועי דריסה במקומות נוספים
* פיגוע הדריסה בניו יורק – ב-31 באוקטובר 2021, מחבל דרס למוות שמונה בני אדם ברכיבה על מסלול אופניים במנהטן.
* פיגוע הדריסה קפיטול בוושינגטון – ב-2 באפריל 2017, אדם ביצע פיגוע דריסה והרג שוטר ופגע בשוטר נוסף.

## קישורים חיצוניים

## הערות שוליים

*
ולטר ליסאואר

**ולטר ליסאואר** (גרמנית: **Walter Lissauer**; 11 באפריל 1882 – 25 באוקטובר 1965) היה פיזיקאי יהודי-גרמני-אמריקאי, מחלוצי התעופה ומראשוני הטייסים.

## קורות חיים
ולטר ליסאואר נולד בברלין לפיליפינה (לבית לוי) ואדוארד ליסאואר והיה נכדו של שמואל ליסאואר – ממייסדי היהדות הרפורמית בברלין. אביו היה שותף עם אחיו הוגו בבית המסחר "ה. ליסאואר" ויחדיו סיפקו שמלות כספקי החצר, לאשת קיסר גרמניה. כמו כן היו ממקימי אגודת סוחרי ברלין. אביו של ולטר אשר היה חולה לב, הקדים לפרוש מעסקיו בשל מחלתו. הוא היה בעל כישרון בציור וציוריו עיטרו את הבית בו גדל ולטר.

בצעירותו נשלח ולטר ללמוד הנדסת מכונות במוסד הטכנולוגי של ברלין. לאחר מכן למד פיזיקה באוניברסיטת מינכן אצל הפיזיקאי וילהלם רנטגן. הוא סיים את למודיו בתואר דוקטור לפיזיקה ולמתמטיקה ושימש כעוזר אישי של פרופסור רנטגן בעת ניסוייו.

בשנת 1910 החל ליסאואר לעסוק במחקרים בתחום התעופה והיה מראשוני החוקרים בתחום. כחלוצי תחום זה, עסקו החוקרים בתכנון עצמי של מטוסים ומנועים. ליסאואר עבר קורס טיס וקיבל רישיון טיס מספר 22, מאיגוד הטיסה הגרמני F.A.I ב-7 ביולי 1910. לאחר מכן החל ליסאואר לעבוד כטייס ניסוי והטיס את ראשוני הדגמים שנוצרו באותה עת. ביניהם: דגמי מטוסים מסוג "פארמן" עם משטחי היגוי קדמיים.
בניסויים שביצע תרם לשיפור מטוסים דו-כנפיים וחד-כנפיים. אחד הדגמים אשר עיצב, דומה מאוד לעיצוב הדגם הקיים כיום במטוסי הסילון. לאחר מכן מונה למהנדס ראשי בחברת Hanseatische Flugzeugwerke בהמבורג. חברה זו שהעסיקה 2,200 עובדים, עסקה בבנית מטוסים ובהמשך פיתחה מטוסי קרב דו-מנועיים, החמושים בתותחים, ומטוסים שהוסבו מאוחר יותר למטוסי הפצצה ששימשו בעת מלחמת העולם הראשונה. החברה הפסיקה את פעילותה בשנת 1921 וליסאואר סיים את עבודתו בתחום התעופה ושב לעבוד על פיתוח מיכשור ושיטות מדעיות.

בשנת 1938 עם התחזקות המפלגה הנאצית, נטש את גרמניה ועבר להתגורר בדנמרק, שם עבד כסוחר וכיועץ בתחום הטיס והיה ממקדמי התעופה בדנמרק. לאחר מכן היגר לארצות הברית, התגורר בניו ג'רזי ושינה את שמו לשם אמריקאי – ולטר ג'ק ליסאואר.
(Jack Lissauer) הוא עבד בעיר סיברוק (.Seabrook, N.J) במעבדה לחקר הקלימטולוגיה שעסקה במחקרים עבור חיל האוויר האמריקאי. לאחר פרישתו מעבודה זו, הקים את "מעבדות ליסאואר" ועסק כיועץ בתחום הטיס בארצות הברית.
ב-14 בפברואר 1939, פיתח ליסאואר את אחת מהמצאותיו הידועות: **"מיקרופון בעל סליל מתנדנד"**, פטנט ששימש כבסיס למיקרופון הידוע כיום.

ולטר ליסאואר נישא שלוש פעמים. מנישואיו הראשונים עם מארגריטה לסר נולדו לו שני ילדים: הרברט ליסאואר שנולד ב-1906 ודורה שנפטרה בגיל 20. נישואיו האחרונים היו למארגריטה היינה איתה חי בניו ג'רזי.

ולטר ליסאואר הוא בן דודו של ארנסט ליסאואר – משורר יהודי גרמני וקרוב משפחתו של אוטו ליסאואר – עיתונאי ותסריטאי הסרט חמים וטעים.

## קישורים חיצוניים
* ביוגרפיה מתוך מחקר אודותיו ומתוך איסוף מקורות ותיעוד של קרוביו
* הפטנט של ולטר ליסאואר מיקרופון בעל סליל מתנדנד

קטגוריה:מהגרים מגרמניה לארצות הברית
קטגוריה:פיזיקאים יהודים גרמנים
קטגוריה:טייסי ניסוי יהודים
קטגוריה:טייסים יהודים גרמנים
קטגוריה:חלוצי התעופה
קטגוריה:מהנדסים יהודים גרמנים
קטגוריה:ממציאים יהודים אמריקאים
קטגוריה:ממציאים יהודים גרמנים
קטגוריה:טייסים יהודים אמריקאים
קטגוריה:אמריקאים שנולדו ב-1882
קטגוריה:אמריקאים שנפטרו ב-1965
ספורטינג בראגה

**ספורטינג קלאב דה בראגה** (בפורטוגזית: **Sporting Clube de Braga**) הוא מועדון כדורגל פורטוגלי מהעיר בראגה, המשחק בפרימיירה ליגה, הליגה הבכירה של פורטוגל. אשר לו 3 זכיות בגביע הפורטוגלי ו-3 זכיות בגביע הליגה הפורטוגלית. וכן זכייה אחת בגביע האינטרטוטו של אופ"א. המועדון נוסד בשנת 1921 והוא מארח את משחקיו באצטדיון העירוני של בראגה המכיל 30,286 מקומות.

בשנות ה-2000, הפכה בראגה לאחת הקבוצות המובילות בפורטוגל, לאחר שלושת הגדולות (פורטו, בנפיקה וספורטינג ליסבון) ואף זכתה להצלחה מסוימת בתחרויות האירופיות, כשזכתה בגביע האינטרטוטו האחרון של אופ"א ב-2008 (הקבוצה הפורטוגלית היחידה שעשתה זאת).  כמו כן הגיעה הקבוצה לגמר הליגה האירופית ב-2011, וגם הופיעה פעמיים בשלב הבתים בליגת האלופות.

## היסטוריה
המועדון הוקם ב-19 בינואר 1921.

בעונת 1965/1966 זכתה הקבוצה בתואר הראשון בתולדותיה כשזכתה בגביע הפורטוגלי.

הקבוצה התמקמה בעשורים האחרונים בצמרת הכדורגל הפורטוגלי, כאשר סיימה שלוש עונות ברציפות במקום הרביעי בין 2005 ל-2007. הישגיה באירופה כוללים העפלה לשמינית גמר גביע אופ"א בעונת  והעפלה לשלב 32 הגדולות בעונת .

ב-2008/2009 בהדרכת ז'ורז'ה ז'זוש, בראגה סיימה כסגנית בפעם היחידה בליגה ושוב הגיעה לשמינית הגמר של גביע אופ"א, שם הפסידה לפריז סן ז'רמן.

בעונת 2010/2011 הופיעה הקבוצה לראשונה בתולדותיה בליגת האלופות לאחר שגברה על סביליה הספרדית (5–3) במסגרת סיבוב המוקדמות הרביעי (שלב הפלייאוף). בשלב הבתים התמודדה בראגה מול שחטאר דונצק, ארסנל ופרטיזן בלגרד, סיימה במקום השלישי והודחה מהמשך המשחקים כולל תבוסה 0–6 לארסנל במשחק הפתיחה. עם זאת המקום השלישי זיכה את הקבוצה בהצטרפות לשלב 32 הגדולות של הליגה האירופית, המפעל האירופי השני בחשיבותו. בליגה האירופית הדיחה בראגה את לך פוזנן, ליברפול, דינמו קייב ובנפיקה ליסבון והעפילה לגמר הטורניר. בגמר נוצחה 0–1 על ידי קבוצה פורטוגלית אחרת, פורטו.

בראגה זכתה בגביע הליגה הפורטוגלית לראשונה ב-2013 בהדרכתו של המאמן ז'וזה פסיירו, עם שער אחד של אלן מול פורטו. ב-2016 זכתה בגביע הראשון שלה מזה 50 שנה.

בעונת 2019/2020 החליפה בראגה ארבעה מאמנים במהלך העונה. אשר בסופה זכתה בגביע הליגה השני שלה לאחר ניצחון על פורטו.

ב-28 ביולי 2020 מונה קרלוס קרבלהל למאמן הקבוצה. הוא הוביל את המועדון שוב לגמר גביע הליגה, שם הפסידה הקבוצה למאמן הקבוצה לשעבר רובן אמורים, אך זכה עמה בגביע בעונת 2020/2021 לאחר ניצחון על בנפיקה ליסבון. בעונת 2021/2022 העפילה הקבוצה לרבע גמר הליגה האירופית עד שהודחה על ידי גלאזגו ריינג'רס.

בעונת 2023/2024 העפילה הקבוצה בפעם השנייה בתולדותיה לשלב הבתים של ליגת האלופות אך לא הצליחה להעפיל לשלב הבא.

## סגל נוכחי
;נכון ל-2 בפברואר 2026

 (קפטן שני)

 (בהשאלה מפריז סן-ז'רמן)

 (קפטן)

 (בהשאלה מפ.צ. בזל)
 
 

## תארים
* **[[הגביע הפורטוגלי]]: 3**
** 1965/1966, 2015/2016, 2020/2021
* **[[גביע הליגה הפורטוגלית]]: 3**
** 2012/2013, 2019/2020, 2023/2024
* **[[גביע האינטרטוטו]]: 1**
** 2008

## קישורים חיצוניים

* 

## הערות שוליים

קטגוריה:קבוצות כדורגל שהוקמו ב-1921
קטגוריה:קבוצות כדורגל פורטוגזיות
קטגוריה:ספורטינג בראגה
קטגוריה:בראגה: ספורט
ליפא יהלום

**ליפא יהלום** (1913 – 16 בספטמבר 2006) היה אדריכל נוף ישראלי, חתן פרס ישראל לאדריכלות לשנת תשנ"ח (1998).

## קורות חייו
250px|ממוזער|גן העצמאות בפתח תקווה
יהלום נולד באנטופול שברוסיה הלבנה. בגיל 20 עלה לארץ ישראל במסגרת תנועת השומר הצעיר. עם עלייתו נמנה עם מייסדי קיבוץ כפר מנחם, ולאחר מכן יצא להכשרה מקצועית במשרדו של אדריכל הנוף יחיאל סגל. יהלום היה שותפו של סגל עד לפתיחת משרדו הפרטי בשנת 1942, ובשנת 1953 חבר לדן צור וניהל עימו במשותף את המשרד, עד צאתו לגמלאות בשנת 1993.

במשך 60 שנות עבודתו היה יהלום ממייסדי אדריכלות הנוף המודרנית בישראל ויצק בעבודתו סממנים לאומיים וציוניים. עבודתו נעשתה בעיקר במגזר הציבורי וכללה קיבוצים, מבני ציבור, אתרי עתיקות ופארקים לאומיים: גן השלושה, אתרי העתיקות בקיסריה ובבית שאן, מכון ויצמן למדע, אוניברסיטת תל אביב, אחוזת הקבר של פולה ודוד בן-גוריון במדרשת בן-גוריון, בקעת הקהילות ביד ושם, גן העצמאות בפתח תקווה בראשית שנות ה-50, פארק צה"ל בשכונת קיראון שבקריית אונו ורבים אחרים. כעבור שנים הביע יהלום את הסתייגותו מהמאפיינים המוכרים שבעבודתו ומהתמסרותו לפולחן האתוס וההנצחה.

בשנת 1998 זכה יהלום, במשותף עם דן צור, בפרס ישראל לאדריכלות.

בן אחותו היה האדריכל אברהם אלואיל.

## ראו גם
* ערכים על מבנים וגנים בתכנון ליפא יהלום

## לקריאה נוספת
* נורית ליסובסקי, דיאנה דולב ונירית צור (עורכות), **תבנית נוף: הגנים של ליפא יהלום ודן צור**, הוצאת בבל, 2012.

## קישורים חיצוניים
* 
* 
* מיכאל יעקובסון: סקירה אדריכלית עם תמונות היסטוריות ועדכניות של בקעת הקהילות, באתר 'חלון אחורי', 13 ביולי 2012
* מיכאל יעקובסון: 40 שנה לשכונת קיראון: תולדות וקורות השכונה, 5.8.12, Xnet
* מיכאל יעקובסון: סקירה אדריכלית על הגינה המשותפת ברמת אביב מ-1960, אתר 'חלון אחורי', 24.12.12
* מיכאל יעקובסון: סקירה על עבודת הנוף בגן לאומי בית הכנסת העתיק בית אלפא, באתר 'חלון אחורי', 20 בספטמבר 2015
* מיכאל יעקובסון: סקירה מצולמת על הגן המרכזי בשכונה ה' בבאר שבע, באתר 'חלון אחורי', 5 במרץ 2016
* 
* 
* תערוכת אינטרנט באתר יד ושם על בקעת הקהילות אותה תכננו ליפא יהלום ודן צור

קטגוריה:אדריכלי נוף ישראלים
קטגוריה:בוגרי השומר הצעיר
קטגוריה:זוכי פרס ישראל לאדריכלות
קטגוריה:זוכי פרס ישראל לשנת 1998
קטגוריה:זוכי פרס קרוון
קטגוריה:אנשי העלייה החמישית
קטגוריה:מייסדי קיבוצים
קטגוריה:כפר מנחם: אישים
קטגוריה:יהודים בלארוסים
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1913
קטגוריה:ישראלים שנפטרו ב-2006
הסכמי הפרדת הכוחות

**הסכמי הפרדת הכוחות** הוא הכינוי לשני הסכמים לשביתת נשק שנחתמו בין ישראל למצרים ובין ישראל לסוריה בשנת 1974, ושסיימו את מלחמת יום הכיפורים.
סאלח בכרי

**סאלח בכרי** (בערבית: **صالح بكري**; נולד ב-1 במרץ 1977) הוא שחקן קולנוע ותיאטרון פלסטיני.

## ביוגרפיה
בכרי נולד בבענה שבישראל למשפחה ערבית-מוסלמית. הוא בנו של השחקן, במאי הקולנוע והתיאטרון, מוחמד בכרי. בשנת 2000 סיים לימודי משחק בבית הספר ללימודי אמנויות הבמה "בית צבי".

לאורך השנים עסק בכרי בקריירת משחק בתיאטרון, בין השאר בהצגות "זוגיות", ו"סמיר ויונתן על כוכב מאדים" (בבימויו של אביו, אשר השתתף בפסטיבל תיאטרונטו), בתיאטרון הבימה, "המלט" בתיאטרון אל-מידאן, "מקבת" בתיאטרון תמונע, "פרגודים", ו"יום בחיינו" בפסטיבל עכו, "אלאאז" ו"זיכרון אחר" בתיאטרון עכו, ו"בק-אפ", שהוצגה בפריז, צרפת.

בשנת 2007 גילם בכרי בסרטו של ערן קולירין "ביקור התזמורת" את דמותו של חאלד, נגן כינור וחצוצרה צעיר בתזמורת המשטרה של אלכסנדריה, אשר מגיעה להופעה בישראל, ומגיעה בטעות לעיירת פיתוח מבודדת, לצד רונית אלקבץ וששון גבאי. הסרט זכה להצלחה ביקורתית ומסחרית רבה, גרף פרסים בפסטיבלים ברחבי העולם, וזיכה את בכרי בפרס אופיר בקטגוריית שחקן המשנה, ובציון לשבח בפסטיבל קאן.

בשנת 2008 שיחק סאלח בכרי בסרט "מלח הים הזה", הפקה ישראלית-אירופאית בבימויה של אן-מרי ג'אסיר, בהשתתפות סוהיר חמאד במשחק וכתיבה.

בשנת 2009 גילם את פואד, אביו של אליה סולימאן, בסרטו "הזמן שנותר".

בשנת 2010 שיחק בתיאטרון אל-מידאן בחיפה במחזה "העלמה והמוות", בבימוי ג'וליאנו מר.

בשנת 2011 שיחק בסרט "מים ואהבה" עם היאם עבאס בבימוי ראדו מיכאיליאנו.

בשנת 2012 גילם תפקיד של לוחם פדאיון בסרט "כשראיתי אותך" של אן-מרי ג'אסיר.

בשנת 2015 הצטרף לתיאטרון ח'שבה ("במה") תיאטרון פלסטיני חדש שהוקם בעיר התחתית בחיפה.

בשנת 2021 השתתף בסרט הלבנוני-אמריקאי "*Costa Brava, Lebanon*" לצדה של השחקנית נאדין לבקי. באותה השנה שיחק בסרט הדרמה "אמירה", של הבמאי המצרי מוחמד דיאב (אנ'),.

בשנת 2022 כיכב לצידה של לובנה אזאבל בסרט הדרמה המרוקאי "הקפטאן הכחול" בבימויה של מרים טוזאני (אנ'), על פי תסריט מאת נביל עיוש.

בשנת 2023 כיכב בסרט הדרמה הפוליטי "*The Teacher*" בבימויה של הבריטית-פלסטינית פראח נבלוסי (אנ'). בסרט גילם את באסם, מורה פלסטיני שמוצא עצמו לכוד בין מחויבותו להתנגדות פוליטית לבין תפקידו כדמות אב לאחד מתלמידיו.

בשנת 2024 שיחק בסרטה של שרין דאביס "כל מה שנותר ממך" שהוקרן בבכורה עולמית בפסטיבל הסרטים סאנדנס, לצד אביו ואחיו אדם בכרי.

בשנת 2025 גילם את חאליד בסרט הדרמה ההיסטורי "פלסטין 36" שביימה אן-מרי ג'אסיר.

## חיים אישיים
בשנת 2013 הכריז בכרי כי יחדל מלהופיע בהצגות וסרטים ישראלים תוך ציון שהמעשה הוא "מחאה נגד הפשיזם המתעצם בישראל".

בכרי מגדיר עצמו כפלסטיני ש"לא מרגיש קשר כלשהו לישראל. היא הרסה את חיי, את חייו של אבי, את החיים של העם שלי. והיא ממשיכה בהרס הזה".

## קישורים חיצוניים

## הערות שוליים

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:שחקנים ערבים ישראלים
קטגוריה:בוגרי בית צבי
קטגוריה:זוכי פרס אופיר: שחקן המשנה הטוב
קטגוריה:בענה: אישים
קטגוריה:ישראלים שנולדו ב-1977
טאי בבילוניה ורנדי גרדנר

**טאי רינה בבילוניה** (נולדה ב-22 בספטמבר 1959) ו**רנדי גרדנר** (נולד ב-2 בדצמבר 1958) הם צמד מחליקים אמנותיים על הקרח מארצות הברית, הצמד אלופי עולם (1979) וחמש פעמים אלופי ארצות הברית בזוגות. כל זאת לאחר 29 שנים שלא זכה אף צמד אמריקאי באליפות העולם מאז זכו פיטר וקרול קנדי, וכן הפסקת השליטה של הצמד הסובייטי הגדול אירינה רודנינה ואלכסיי אולנוב שזכה 10 שנים ברציפות.

הצמד "טאי ורנדי" החל להחליק יחדיו כאשר בבילוניה הייתה בת 8 וגרדנר בן 10. בהמשך, מאמנם של השניים היה ג'ון ניקס הבריטי שזכה במדליית זהב באליפות העולם בהחלקה אמנותית על הקרח לזוגות בשנת 1953.

השניים היו המועמדים לזכייה באולימפיאדת לייק פלאסיד (1980), אך נאלצו לפרוש מהתחרות עקב פציעתו של גרדנר וכך הפכה בבילוניה בן לילה ל"ילדה שבורת הלב של אמריקה".

## טאי בבילוניה
בבילוניה הייתה למחליקה ממוצא האפרו-אמריקאית הראשונה שניצחה באליפות ארצות הברית להחלקה אמנותית על הקרח והראשונה שזכתה באליפות העולם להחלקה אמנותית על הקרח. מוצאו של אביה הוא מהפיליפינים ואימה אפרו-אמריקאית. בשנות ה-70 המאוחרות ותחילת שנות ה-80 מוצאה המיוחד זכה להתייחסות רבה בתקשורת האמריקאית.

לאחר שהפכה בבילוניה למקצוענית וזכתה לחוזים ומופעי ראווה רבים ברחבי ארצות הברית (יחד עם גרדנר) היא התמכרה לאלכוהול ואמפטמין ואף ניסתה להתאבד בסתיו של 1988 על ידי נטילת כדורי שינה. לאחר שקיבלה עזרה מקצועית שבה אל זירת ההחלקה.

בבילוניה הופיעה בשנת 2006 בתוכנית של רשת הטלוויזיה האמריקאית "פוקס" "מחליקים עם סלבריטאים" ולצידה זוכה מדליית זהב אולימפית קייטלין ג'נר.

לבבילוניה בן יחיד (סקוט גבריאל, נולד ב-1995) מבעלה לשעבר, קרי בטלר, לו נישאה ב-1992 והתגרשה ממנו בשנת 1997. כיום, היא מאורסת לקומיקאי האמריקאי דייוויד ברנר.

## רנדי גרדנר
גרדנר נולד בלוס אנג'לס. בשנת 2006 הוא יצא מהארון בהומו בריאיון עיתונאי למגזין "*Scene*". בגיל מאוחר הוא גילה שהוא מאומץ לאחר שבן משפחה חשף את הסוד המשפחתי. הוא מצא את אמו הביולוגית עמה הוא שומר על קשר.

בנוסף להיותו מחליק מקצועי, גרדנר הוא גם כוריאוגרף והיה כוריאוגרף של "מחליקים עם סלבריטאים".

בשנת 2008 הודיע הצמד "טאי ורנדי" על פרישה מהעולם המקצועי של ההחלקה על הקרח עקב פציעתו של גרדנר וגילם של השניים.

## הישגים ותארים
*1974
**אליפות ארצות הברית - 20px
**אליפות עולם - מקום 10
*1975
**אליפות ארצות הברית - 20px
**אליפות עולם - מקום 10
*1976
**אליפות ארצות הברית - 20px
**אולימפיאדת החורף - מקום 5
**אליפות עולם - מקום 5
*1977
**אליפות ארצות הברית - 20px
**אליפות עולם - 20px
*1978
**אליפות ארצות הברית - 20px
**אליפות עולם - 20px
*1979
**אליפות ארצות הברית - 20px
**אליפות עולם - 20px
*1980
**אליפות ארצות הברית - 20px

## קישורים חיצוניים

קטגוריה:מחליקים אמנותיים על קרח אמריקאים
קטגוריה:אלופי עולם: החלקה אמנותית
קטגוריה:מחליקים אמנותיים על קרח להט"בים
קטגוריה:ספורטאים להט"בים אמריקאים
קטגוריה:מחליקות אמנותיות על קרח אמריקאיות
קטגוריה:מחליקים אמנותיים על קרח באולימפיאדת אינסברוק (1976)
קטגוריה:מחליקים אמנותיים על קרח באולימפיאדת לייק פלאסיד (1980)
קטגוריה:אמריקאים שנולדו ב-1958
קטגוריה:אמריקאיות שנולדו ב-1959
קטגוריה:אמריקאים שנולדו ב-1959
שיפמן

**שיפמן** (**Schiffmann**) הוא שם משפחה גרמני שמשמעותו ספן.

קטגוריה:שמות משפחה אשכנזיים
קטגוריה:שמות משפחה גרמניים
קטגוריה:שמות משפחה לפי עיסוק
גדלות האדם

**גדלות האדם** הוא כינויה של אחת משלוש האידאולוגיות המרכזיות של תנועת המוסר מבית מדרשה של ישיבת סלבודקה שבליטא, שנהגתה על ידי ראש הישיבה, ר' נתן צבי פינקל, שכונה ה"סבא מסלובודקה". השיטה מהווה חלק אינטגרלי מתנועת המוסר, נבעה ישירות ממנה והיא חלק חשוב בהתפתחותה ובמשך השנים השפיעה השקפה זו רבות על עולם הישיבות.

"גדלות האדם" דגלה בהבנה של מרכזיות האדם בעולם. לפיה האדם הוא "נזר הבריאה" ומעמדו ככזה מחייבו להתנהג בצורה נעלה, ויש להדגיש את חשיבותו של האדם שנבחר לשרת ולעשות את רצון הבורא. הסבא מסלובודקה, הוגה "גדלות האדם", סבר כי אדם הוא היצור הנעלה ביותר בתבל שנבחר לעשות את רצון בוראו, ולכן עליו להתנהג כאדם השוהה לפני המלך. לדעתו, באפשרות האדם להתרומם למדרגת אדם הראשון לפני שחטא, ולכן מתייחס ה' לכל אדם כאל האדם המקורי בלי חטאיו וירידותיו בפועל. מיישמי "גדלות האדם" גרסו כי יש להציב בפני האדם את השאיפות העליונות והמקסימליות ביותר, ורק כאשר רואה התלמיד לפניו את פסגת השאיפות יש בו את המוטיבציה להגיע אליהן. זאת לעומת אסכולת קלם, אשר גרסה שיש צורך בחינוך הדרגתי וממושך.

השיטה דגלה בעיקר בהבנה תאורטית ופחות במעשים ועל ידי הבנת גדלותו של האדם תושג התגברות על היצר הרע שכן לגישת מצדדי "גדלות האדם" המין האנושי מעצם ברייתו נברא ישר, ורק המצבים אליהם הוא נקלע מובילים אותו לעיתים למעשים רעים. השיטה שללה התנהגות אינסטינקטיבית ודרשה חשיבה ושיקול דעת באשר לכל פעולה.

## יישום השיטה בישיבת סלבודקה
שיטת גדלות האדם הושגה על ידי שליטה וביקורת עצמית בלתי פוסקת ובאמצעות אימון אישי וקבוע.
לדוגמה: קביעת סדרים בני 10 דקות בלבד - לצורך ההכרה בחשיבות הזמן וניצולו המיטבי מחד, ומאידך ישיבה רצופה ומרוכזת בלימוד במשך שעות ללא הסחת דעת, גם הקפדה על לבוש נקי ומסודר ודיבור אצילי הייתה תנאי ליישום השיטה. דייקנות בזמנים הייתה מאבני היסוד של השיטה ודבר זה בא לידי ביטוי אף באכילה שהייתה בקצב ובמשך זמן קבוע. בסלובודקה הקפידו מאוד על לבוש מודרני ומוקפד, ותלמידי הישיבה התפרסמו בכך שנהגו להופיע כשהם מגולחים ולבושים בחליפות בהירות, כובעי קש, ומקלות הליכה, בדומה ללבוש הסטודנטים בתקופה ההיא. במקרים קיצוניים היו כאלה שהשתמשו גם בסיגופים גופניים עצמיים.

## השיטה בימינו
עם השנים ולתפיסת האורתודוקסיה גם ירידת הדורות, לא היה ניתן להמשיך ביישום השיטה ולכן התמעטו הישיבות שנוהגות בדרכה.

כיום מקובלת השיטה בצורה חלקית בעיקר בישיבות הממשיכות באופן ישיר את ישיבת כנסת ישראל, שנקראה מאוחר יותר ישיבת חברון, כגון: חברון, נתיבות חכמה, עטרת ישראל, כנסת הגדולה ואור אלחנן. וכן מקובל בחלק מהישיבות הספרדיות שקמו בעשרים שנה האחרונות, כגון בישיבות מאור התורה, תפארת לוי, דעת חיים ואש התלמוד.

## לקריאה נוספת
הרב דב כ"ץ, **[[תנועת המוסר (ספר)|תנועת המוסר]]** ח"ג פרקים ח - טו.

## הערות שוליים

קטגוריה:ישיבת סלבודקה
קטגוריה:תנועת המוסר: שיטות
קריצה

[ממוזער|200px|ציור בסגנון [אנימה (הנפשה)|אנימה של אישה קורצת.]]
שמאל|ממוזער|200px|קריצה

**קריצה** היא מחווה גופנית בה האדם סוגר את אחד מעפעפי עינו ואחר פותח אותו. הקריצה יכולה להיות רצונית ולשמש כמסר סמוי או גלוי, על פי קוד-התנהגות חברתי מוסכם או כעווית בלתי רצונית.

לא כל בני האדם מסוגלים לקרוץ, וחלק מהם מסוגלים לקרוץ רק בעין אחת (בדרך כלל בעין שאינה דומיננטית).    

## משך הקריצה
בעוד שמצמוץ היא פעולה ספונטנית החיונית לתפקוד העין, ומתרחשת במתואם בשני העפעפיים ולה מאפייני קצב וזמן שכיחים (בין 300 לבין 400 מילישנייה לפעולת מצמוץ אחת ובממוצע 10 פעולות מצמוץ בדקה) - הרי שקריצה יכולה להימשך זמן רב יותר ואינה מתאפיינת בקצב מסוים.

## מסר הקריצה בתרבות
תרבויות שונות מייחסות משמעויות שונות לקריצה. למשל, בחלק מהתרבויות קריצה של גבר לאישה או של אישה לגבר נחשבת למעשה בוטה או גס. 

קיומו של אימוג'י של קריצה מעידה על שכיחות המחווה בתרבויות שונות.

בתרבות בישראל הקריצה משמשת בהעברת מסרים שונים:
* מסר של חיבה או קרבה.
* מסר שמעיד על אי נכונות הדברים שנאמרים על ידי הקורץ.
* מסר מיני סמוי.
* מסר של סוד, של "שיישאר ביננו" או מסר סמוי של אישור לפעולה שבנסיבות אחרות הייתה נחשבת לפסולה.
## קישורים חיצוניים

קטגוריה:התנהגות
קטגוריה:מחוות גופניות
קטגוריה:עין
גראן טוריסמו

[250px|שמאל|ממוזער|[מזראטי גראן-טוריסמו]]
[250px|שמאל|ממוזער|[מרצדס-בנץ|מרצדס AMG GT]]
[250px|שמאל|ממוזער|[פרארי GTB 488]]
[250px|שמאל|ממוזער|[פורשה קאיימן GTS]]
[250px|שמאל|ממוזער|[ניסאן מוטורס|ניסאן GT-R]]
**גראן טוריסמו** (באיטלקית: **Gran Turismo**, נקרא גם **Grand Tourer**) הוא סגנון עיצובי של כלי רכב אשר מוכר גם בראשי תיבות GT. דגמי GT הם כלי רכב בעלי ביצועים ספורטיביים אשר נועדו לנסיעות ארוכות. יצרני רכב רבים יצרו דגמי GT בשלל תצורות, אולם רכב GT בתצורתו המסורתית היא רכב בעל שתי דלתות (צרפתית: Coupé) עם שני מושבים או ארבעה בשתי שורות. 

ההבדל בין דגמי GT לדגמי ספורט (למשל, פורשה 911) הוא בכך שדגמי ה-GT הם בדרך כלל כלי רכב גדולים וכבדים יותר ובעיצובם ניתן דגש גדול יותר לנוחות הנסיעה ולעיצוב סביבת הנהג, אף במחיר ביצועי הרכב. מסיבה זו, רוב דגמי ה-GT מצוידים במנועים בקדמת הרכב, דבר המותיר מרחב גדול יותר לתא הנוסעים מאשר כלי רכב בהם המנוע ממוקם במרכז הרכב. דגמי GT מצוידים בדרך כלל במערכת מתלים רכה יותר מאשר דגמי ספורט, כדי לשפר את נוחות הנסיעה. אולם, קיימים קווי דמיון בין דגמי GT לדגמי ספורט, בכך שרבים מהם מצוידים בהנעה אחורית, או הנעה לארבעת הגלגלים. דגמי GT בעלי ביצועים גבוהים מאוד, כגון Ferrari 599 GTB Fiorano, וכן Nissan GT-R, או Mercedes-Benz SLR McLaren, מסווגים לעיתים בקטגוריית מכוניות-על. 

בזכות מנועיהן רבי העוצמה, מכוניות מדגם GT יכולות להתחרות בהצלחה עם רבים מדגמי מכוניות הספורט, הן במהירות המרבית והן בזמני האצה. אולם, דגמי GT נופלים בדרך כלל באופן משמעותי מדגמי ספורט באחיזת הכביש, זאת עקב משקלם ומערכת המתלים הרכה. דגמי GT שימושיים יותר מדגמי ספורט לצורך שימוש יום-יומי וכן לנסיעות ארוכות.

קיימות וריאציות שונות של GT והן:

* **GT** (**G**ran **T**urismo) - מכונית בעלת 2 דלתות קופה (Coupé).
* **GTA** (**G**ran **T**urismo **A**lleggerita/**A**utomatic).
* **GTAm** (**G**ran **T**urismo **A**lleggerita **M**odificata) - דגם שונה.
* **GTB** (**G**ran **T**urismo **B**erlinetta) - מכונית קופה (Coupé) בסגנון GT.
* **GTC**
** **GTC** (**G**ran **T**urismo **C**abriolet)
** **GTC** (**G**ran **T**urismo **C**ompact)
** **GTC** (**G**ran **T**urismo **C**ompressore)
** **GTC** (**G**ran **T**urismo **C**orsa) (מרוצים) - גרסת מרוצים איטלקית.
** **GTC** (**G**ran **T**urismo **C**rossover)
* **GTD** (**G**ran **T**urismo **D**iesel)
* **GT/E** או **GTE** ("Einspritzung" - בגרמנית הכוונה לזריקה (דלק)) - מכונית עם ביצועים גבוהים.
* **GTE** (**G**rand **T**ouring **E**state)
* **GTI** או **GTi** (**G**ran **T**urismo **I**niezione) - מכונית עם הזרקת דלק.
* **GTO** (**G**ran **T**urismo **O**mologata) - מכונית שמאושרת למרוצים.
* **GTR** או **GT-R** (**G**ran **T**urismo **R**acing)
* **GTS**
** **GTS** (**G**rand **T**ourisme **S**pécial) - גרסאות טווח בינוני של דגמי "מִסְפָּרִי" (Numeric).
** **GTS** (**G**ran **T**urismo **S**pider) - מכונית עם גג נפתח (קבריולה).
** **GTS** (**G**ran **T**urismo **S**port) - מכונית עם 4 דלתות.
* **GTV** (**G**ran **T**urismo **V**eloce) - מכונית מהירה.
* **GTX** (**G**rand **T**ourisme **X**treme) - גרסאות ספורט מגוונות של דגמי "מִסְפָּרִי" (Numeric).
* **HGT** (**H**igh **G**ran **T**urismo) - מייצג כמה דגמי ספורט של פיאט.

## קישורים חיצוניים

קטגוריה:מכוניות לפי סיווג
קטגוריה:מכוניות גראן טוריסמו